Ma nuɣal ɣer wayen i d yellan di tsekla yettwarun ad d-naf ungal d yiwwet n tewsit gar tewsatin i ɣef tebna. Aneggaru-a dayen yenan taqsiṭ, taḥkayt d tamacahut, i yellan deg timawit, i ɣef i d- yeḍra ubeddel deg wadeg,iwudam d usugen. Tawsit-a akken i d-yenna Salḥi M.A deg wayen i d-yesuqqel seg yimaẓrayen ibeṛṛaniyen1:  ungal d tawsit n tsekla. Ungal ur yedil ara netta d tullist. Ungal d aḍris ɣezzifen, mačči am tullist, tin ɣer-s ttuqquten deg-s iwudam, yerna tasiwelt-ines, tecbek nnig n tin tullist 1. Seg tbadut-a, yezmer yimeɣri ad yegzu belli tasiwelt deg wungal temxallaf ɣef tullist, ama di teɣzi, ama deg tuget n yiwudam, aya d ayen i yettarran tsiwelt temcubek.